Sonkrag en energiebergingstelsels | Maroela Media
Foto verskaf deur ANH
ANH Technologies (Edms) Bpk. is ŉ oplossingsgedrewe verskaffer van hoë kwaliteit sonstelsels en energiebergingstelsels. Daarom voer ANH slegs hoë kwaliteit Duitse produkte in en gebruik en versprei dit landswyd en in suidelike Afrika.
ANH streef daarna om hom te onderskei van ander verskaffers van sonkragstelsels en verwante produkte deur nie ŉ “een stelsel pas almal”-benadering te volg nie. ANH volg deurlopend ŉ holistiese benadering tot sy kliënte se behoeftes.
Die maatskappy onderneem ŉ volledige analise en ontleding van ŉ voornemende kliënt se eiesoortige behoefte, huidige kragverbruik en bestaande infrastruktuur en ontwerp dan ŉ doelmatige, optimale en kostedoeltreffende stelsel vir die kliënt se bepaalde omstandighede. ANH volg ook ŉ beproefde proses van bestuurde implementering van ŉ stelsel, vanaf die wisselrigters, installering, opwekking en berging van energie.
ANH verskaf stelsels vanaf klein tot groot wat sonhuisstelsels, residensieel, kommersieel asook nutsmaatskappye insluit. Die kliënt kan ook kies of hy aan die netwerk gekoppel wil bly, ŉ netwerk bystandstelsel wil bekom of ŉ stelsel wil hê wat nie aan die netwerk verbind is nie. ANH kan die stelsel ook op so ŉ wyse ontwerp dat die kliënt oor tyd kan promoveer vanaf gekoppel aan die netwerk tot heeltemal ontkoppel.
Wat betref diens en naverkoopsorg werk ANH slegs deur geakkrediteerde installeerders wat persoonlik gekies is en reël gereeld opleidingsessies om te verseker dat hulle deurlopend op hoogte is van verwikkelinge in die mark. ANH se eie hoogs gekwalifiseerde span neem gereeld deel aan opleiding en besprekings met verskaffers om dié inligting dan aan installeerders deur te gee. ANH verskaf ook deurlopend ondersteuning en advies aan sy kliënte wat gereelde toets van batterye insluit. Aan die batterykant verskaf ANH ook oplossings vir elektriese sleepvoertuie en die vurkhyser- en nutsvoertuigmark.
Besoek ANH by Sakeliga KragDag 2019